На основу члана члана 8. Правилника о раду Комисије број 02-2039/2023-01 од 24.11.2023

године, Комисија дана 01.12.2023. године, објављује:

 **ЈАВНИ ПОЗИВ**

**ЗА ДОДЕЛУ ПОМОЋИ ЗА НАБАВКУ ПАКЕТА ХРАНЕ СА ПРЕВОЗОМ ЗА ПОРОДИЦЕ ИЗБЕГЛИХ И**

 **ИНТЕРНО РАСЕЉЕНИХ ЛИЦА**

Помоћ може бити додељена породицама избеглица и интерно расељених лица док су у расељеништву и члановима њиховог породичног домаћинства, а који имају боравиште на

територији Општине Житорађа.

Подносилац пријаве на јавни позив за доделу Помоћи (у даљем тексту: Подносилац пријаве) и чланови његовог породичног домаћинства треба да испуне поред услова да имају боравиште на територији општине Житорађа који је обавезан за подносиоца пријаве и један од следећих услова и то:

1. да имају избеглички статус, односно да су евидентирани као интерно расељена лица, са боравиштем у општини Житорађа (обавезно за подносиоца пријаве );

2. породице без редовних месечних прихода или са недовољним месечним приходима тј. да су

укупни приходи породице мањи или до 50% просечне нето плате на нивоу Републике Србије по

члану породичног домаћинства, према последњем објављеном податку Републичког завода за

статистику;

3. једнородитељска домаћинства са дететом/децом до навршених 18 година живота или студентом/студентима до навршених 26 година живота на редовном школовању;

4. трочлано и вишечлано породично домаћинство са дететом/децом до навршених 18 год.живота:

5. Домаћинства са лицем којем је утврђен смањен или потпуни губитак радне способности или телесно оштећење (80% и више процената нвалидитета);

6. породична домаћинства са чланом породице са тешким обољењем и то: малигна обољења,

бронхијална и срчана астма, тешка опструкција обољења плућа, активна туберкулоза, инфаркт срца, декомпензована срчана обољења, трансплантација срца, церебрално васкуларни инсулт. епилепсија, теже душевне болести, прогресивно нервно мишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомелитиси, ХИВ инфекције и друга тешка обољења, деца са инвалидитетом или сметњама у развоју итд.;

7. породице са више генерација, са једним или више чланова преко 60 година;

8. Домаћинство старијих лица (жене преко 60 и мушкарци преко 65 година живота);

Напред наведени докази подносе се у фотокопији, а Комисија општине Житорађа има право да од подносиоца пријаве тражи на увид оригинална документа Комисија ће изводе из књиге рођених за малолетну децу прибавити службеним путем.

Ред првенства за доделу Помоћи утврђује се на основу броја бодова које Подносилац пријаве на

Јавни позив оствари, а према следећим мерилима:

1. једнородитељска домаћинства са дететом/децом до навршених 18 година живота или студентом/студентима до навршених 26 година живота на редовном школовању - 30 бодова;

2. жртве сексуалног/породичног насиља 30 бодова

3. трочлано и вишечлано породично домаћинство са децом до навршених 18 год.живота - 20; 4. Домаћинства са лицем којем је утврђен инвалидитет (80% и више процената нвалидитета)/

домаћинства са чланом породице са тешким обољењем - 20 бодова;

5. једночлана домаћинства са лицем преко 60 година живота - 20 бодова

6. породице без редовних месечних прихода или са недовољним месечним приходима тј. да су укупни приходи породице мањи или до 50% просечне нето плате на нивоу Републике Србије по члану породичног домаћинства, према последњем објављеном податку Републичког завода за статистику - 20 бодова;

7. породице са више генерација, са једним или више чланова преко 60 година - 10 бодова;

8. Домаћинство старијих лица (жене преко 60 и мушкарци преко 65 година живота) - 10 бодова.

9. једночлана породична домаћинства са лицем преко 60 година живота и

10. породице са жртвом сексуалног/породичног насиља.

Помоћ се одобрава једнократно у огреву у износу који зависи од броја пријава по јавном позиву а

максимално до 35.000,00 динара по породици са превозом до корисника. Поступак за доделу Помоћи спроводи Комисија за избор корисника на основу поднете пријаве и приложене документације

Уз пријаву за доделу помоћи, која се подноси у општини Житорађа, подносилац пријаве доставља и

следеће доказе:

- фотокопије важећих избегличких/расељеничких легитимација (обавезно за подносиоца пријаве);

- фотокопије личних карата Републике Србије (очитане уколико су у питању биометријске карте са чипом) за сва лица старија од 16 и више година (не односи се на лица која имају важеће

избегличке легитимације);

- важећа пријава боравишта на територији општине Житорађа (обавезно за подносица пријаве који је евидентиран као интерно расељено лице);

- доказ о приходима за све пунолетне чланове домаћинства и то: потврда послодавца о висини нето зараде за месец који претходи месецу објављивања јавног позива, уверење из Националне службе за запошљавање да се лице налази на евиденцији незапослених лица, чек од пензије за месец који претходи месецу објављивања јавног позива, потврда ПИО ФОНДА да лице остварује/не остварује право на пензију, оверена лична изјава код надлежног органа да лице остварује или не остварује приходе;

- медицинска документација не старија од годину дана;

-решење надлежног органа о смањеном или потпуном губитку радне способности телесном

оштећењу/сметњама у развоју

-жртве сексуалног породичног насиља прилажу пресуду надлежног суда или извештај Центра за

социјални рад и

једнородитељске породице: потврда о смрти брачног друга; решење надлежног суда о проглашењу несталог лица за умрло; извод из матичне књиге рођених деце без утврђеног очинства; пресуда о разводу брака/доказ о поверавању малолетне деце/детета (уколико у пресуди о разводу брака није одлучено о поверавању детета или уколико се ради о ванбрачним партнерима чија је заједница престала да траје), а уз оба доказа потребно је приложити изјаву Подносиоца пријаве оверену код Јавног бележника да се подносилац пријаве непосредно брине о детету и да самостално обезбеђује средства за издржавање, а да други родитељ не учествује или недовољно учествује у тим трошковима, а да, у међувремену, подносилац пријаве није засновао брачну или ванбрачну заједницу.

Комисија доноси одлуку о избору корисника помоћи у виду огревног дрвета са превозом, која се објављује на огласној табли општине Житорађа.

Јавни позив биће објављен на огласној табли општине Житорађа, на огласним таблама месних заједница општине Житорађа и на сајту општине Житорађа.

Рок за пријављивање је 15 дана од дана објављивања јавног позива.